paragraph_text: U 10. stoljeću Tiverci su postali dio Kijevske Rusi. Vodili su žestoke ratove sa svim euroazijskim plemenima s kojima je ratovala vlast u Kijevu. Do 13. stoljeća Tiverce su asimilirala ostala ukrajinska plemena, posebno su imali značajne kulturne kontakte s Bijelim Hrvatima i Uličima. Nakon pada Kijevske Rusi njihovo političko središte predstavlja grad Galič u sklopu Galičko-Volinjskog Kraljevstva. Veliki broj Tiveraca asmilirali su naknadno pridošli Vlasi odnosno Rumunji na prostoru srednjovjekovne Moldavije.